สวัสดีค่ะ หนูอายุ17ปี ประจำเดือนมาประมาณเดือนพฤศจิกายน แต่นี่มันเดือนเมษายนแล้วประจำเดือนยังไม่มาเลยคะ แต่หนูเป็นคนที่ประจำเดือนไม่ได้มาทุกเดือนประมาณ2-3เดือนมาสักครั้งแต่ว่ารอบนี้มันนานจนหนูผิดสังเกต หนูควรทำยังไงดีคะ
สวัสดีค่ะ การที่ประจำเดือนขาดหายไปนานกว่า 5 เดือนนั้นอาจเกิดได้จาก1.การตั้งครรภ์ หากเคยมีเพศสัมพันธ์ ต้องนึกถึงสาเหตุนี้ไว้ก่อนค่ะ2. มีภาวะที่รังไข่ทั้ง 2 ข้างมีถุงน้ำขนาดเล็กจำนวนมาก เรียกว่าpolycystic ovary syndrome(PCOS) ผู้ที่เป็นโรคนี้มักมีรูปร่างอ้วน ผิวมัน สิวเยอะ ขนดก3. มีภาวะไทรอยด์เป็นพิษ มักมีอาการอื่นๆ ร่วมด้วย เช่น น้ำหนักลด เหนื่อยง่าย ใจสั่น เป็นต้น4. เป็นเนื้องอกของต่อมใต้สมอง แต่จะมีอาการอื่นๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้น5. มีพังผืดในมดลูกหากไม่ได้เกิดจากการตั้งครรภ์ แนะนำว่าควรไปพบแพทย์เพื่อหาสาเหตุค่ะ ซึ่งในช่วงวัยอายุน้อย สาเหตุน่าจะเกิดจากภาวะที่รังไข่ทั้ง 2 ข้างมีถุงน้ำขนาดเล็กจำนวนมากค่ะ